હૈદરાબાદ: આંધ્રપ્રદેશના એક પ્રધાને અખાતી દેશોમાં ઘરેલુ કામ કરતી આંધ્રપ્રદેશની મહિલાઓ પર અત્યાચાર થતા હોવાનું જણાવીને કહ્યું છે કે આંધ્રપ્રદેશની મહિલાઓનું દુકાનના માલસામાનની જેમ રીતસરનું વેચાણ કરવામાં આવે છે. તેમણે જણાવ્યું હતું કે આ મહિલાઓ ત્યાંની જેલમાં જીવન વીતાવવા મજબૂર બને છે. આ મહિલાઓ પોતાના ખરાબ સ્વભાવના માલિકોના અત્યાચારથી તંગ આવી જઇને અથવા તો વિઝાની મુદત સમાપ્ત થવા પર ભારત આવવાની કોશિશ કરી રહી છે.